KAsset เปิดขาย 3 กองทุน ชูยีลด์สูงสุด 2%
KAsset เปิดขาย 3 กองทุน ชูยีลด์สูงสุด 2% เริ่ม 17-22 เม.ย.นี้
KAsset เปิดขาย 3 กองทุน ชูยีลด์สูงสุด 2% เริ่ม 17-22 เม.ย.นี้
25 เม.ย. 2562

นายนาวิน อินทรสมบัติ รองกรรมการผู้จัดการ สายงานจัดการลงทุนต่างประเทศ) บริษัทหลักทรัพย์จัดการกองทุน กสิกรไทย จำกัด หรือ บลจ.กสิกรไทย (KAsset) เปิดเผยว่า บลจ.กสิกรไทย เปิดเสนอขายกองทุนเปิดเค ตราสารหนี้ต่างประเทศ 3 เดือน BT (KFF3MBT) ประมาณการผลตอบแทนไว้ที่ 1.60% ต่อปี กองทุนเปิดเค ตราสารหนี้ต่างประเทศ 6 เดือน GR (KFF6MGR) ประมาณการผลตอบแทนไว้ที่ 1.80% ต่อปี และกองทุนเปิดเค ตราสารหนี้ต่างประเทศ 1 ปี GC (KFF1YGC) ประมาณการผลตอบแทนไว้ที่ 2.00% ต่อปี โดยทั้ง 3 กองทุนเปิดเสนอขายในระหว่างวันที่ 17-22 เมษายน 2562
โดยกองทุน KFF3MBT กองทุน KFF6MGR และกองทุน KFF1YGC เบื้องต้นคาดว่าจะเข้าไปลงทุนในเงินฝาก China Construction Bank และเงินฝาก Agricultural Bank of China, ประเทศจีน อีกทั้งเงินฝาก Commercial Bank of Qatar และบัตรเงินฝาก Qatar National Bank, ประเทศกาตาร์ รวมถึงเงินฝาก Abu Dhabi Commercial Bank และเงินฝาก Union National Bank PJSC, ประเทศสหรัฐอาหรับเอมิเรตส์
นอกจากนี้ยังมีเงินฝาก PT Bank Rakyat Indonesia, ประเทศอินโดนีเซีย โดยทั้ง 3 กองทุนมีนโยบายป้องกันความเสี่ยงจากอัตราแลกเปลี่ยนเต็มจำนวน ทั้งนี้ สำหรับผู้ลงทุนที่เป็นบุคคลธรรมดาไม่ต้องเสียภาษี ซึ่งผู้ลงทุนสามารถลงทุนด้วยเงินขั้นต่ำเพียง 500 บาท
“ภาวะตลาดตราสารหนี้ในสัปดาห์ที่ผ่านมา อัตราผลตอบแทนพันธบัตรรัฐบาลสหรัฐฯเพิ่มขึ้นทุกช่วงอายุ โดยอัตราผลตอบแทนพันธบัตรรัฐบาลสหรัฐฯ อายุ 2 ปี เพิ่มขึ้น 4 bps มาอยู่ที่ 2.36% และอัตราผลตอบแทนพันธบัตรรัฐบาลสหรัฐฯ อายุ 10 ปี เพิ่มขึ้น 3 bps มาอยู่ที่ 2.50% 
ทั้งนี้ ธนาคารกลางสหรัฐฯมีแนวโน้มผ่อนคลายทางการเงินเพิ่มขึ้น โดยส่งสัญญาณไม่ปรับขึ้นดอกเบี้ยในปีนี้ สำหรับอัตราผลตอบแทนตราสารหนี้เอเชียมีความน่าสนใจ ค่าเงินเอเชียมีแนวโน้มแข็งค่าขึ้นเทียบดอลลาร์สหรัฐฯ อย่างไรก็ตาม ควรจับตานโยบายทางการเงินของรัฐบาลในเอเชียเพื่อรักษาความสมดุลระหว่างค่าเงินและอัตราการเติบโตทางเศรษฐกิจ และติดตามความผันผวนของค่าเงินเอเชียในระยะสั้น” นายนาวินกล่าว
สำหรับการเลือกลงทุนในกองทุนตราสารหนี้แบบที่มีกำหนดอายุโครงการ (Term Fund) จะช่วยล็อคผลตอบแทนได้ เพราะได้รับผลตอบแทนตามที่ประมาณการไว้ อีกทั้งยังช่วยกระจายความเสี่ยงและช่วยให้พอร์ตการลงทุนมีประสิทธิภาพภายใต้สภาวะตลาดที่มีความผันผวน
ทั้งนี้ เมื่อกองทุนครบกำหนดอายุโครงการ บริษัทจัดการจะนำเงินค่าขายคืนอัตโนมัติไปซื้อหน่วยลงทุนของกองทุนใดกองทุนหนึ่งใน 3 กองทุน ได้แก่ กองทุนเปิดเค ตลาดเงิน (K-MONEY) กองทุนเปิดเค ตราสารรัฐระยะสั้น (K-TREASURY) หรือกองทุนเปิดเค ตราสารหนี้ระยะสั้น (K-SF) ของบลจ.กสิกรไทย เพื่อโอกาสการรับผลตอบแทนอย่างต่อเนื่อง